Un bărbat din oraşul Otopeni a fost arestat preventiv pentru 30 de zile, el fiind acuzat că a dat foc mai multor obiecte de mobilier depozitate pe terasa unui imobil.
Potrivit unui comunicat al IPJ Ilfov, duminică, în jurul orei 16,50, bărbatul, în vârstă de 43 de ani, a turnat benzină pe mai multe obiecte de mobilier, depozitate pe terasa unui imobil, în care locuiau atât el, cât şi alte persoane, după care ar fi incendiat bunurile respective.
În urma incendiului nu au rezultat victime omeneşti.
El a fost reţinut luni pentru săvârşirea infracţiunii de distrugere (prin incendiere), ulterior fiind arestat preventiv pentru 30 de zile.
Un bărbat și-a stropit iubita cu benzină, în timp ce dormea, și i-a dat foc
Gest șocant al unui bărbat din județul Galați, care și-a stropit iubita cu benzină, în timp ce dormea și i-a dat foc. Femeia a ajuns cu răni grave la spital, iar incendiatorul a fost arestat.
Toată grozăvenia a avut loc miercuri, 12 iulie 2023, în localitatea Corod, din județul Galați. Aflat sub influența alcoolului, un bărbat și-a stropit iubita cu benzină, în timp ce dormea și i-a dat foc.
Femeia a suferit arsuri grave pe față, piept, spate, mâini și picioare. Speriată, aceasta a plecat într-o altă localitate, aflată la câțiva kilometri, unde s-a refugiat în locuința fostului partener. Nu a mers la spital și nici nu a anunțat Poliția.
După două zile de la incident, femeia a început să se simtă rău și a mers la spitalul din Tecuci. Medicii au anunțat Poliția, care a demarat o anchetă.